Терминологие гущыIалъэхэм язэхэгъэуцон егъэжьапIэ фэзышIыгъэр НэмытIэкъо Юсыф ары. Ащ «Биологие терминхэм ягущыIалъэу» зэхигъэцуагъэр (редакторыр Iэшъхьэмэфэ Даут) 1934-рэ илъэсым къыдэкIыгъ. Ар лъэпкъ школым щеджэхэрэмрэ щезгъаджэхэрэмрэ атегъэпсыхьэгъэ бзитIу (урыс - адыгэ) гущыIалъэу щыт. ГущыIалъэм пшъэрылъэу иIагъэр биологиер школым щягъэкIугъэнымкIэ урыс (ыкIи европэ) биологие терминхэу агъэфедэхэрэр адыгабзэкIэ зэдзэкIыгъэнхэр ары. Авторым урыс терминхэм язэдзэкIынкIэ IэпэIэсэныгъэшхо къыхэфагъ ыкIи ахэмэ ятефэрабгъоу адыгэ гущыIэ макIэп къыгъотыгъэр, гущыIэм пае: